钦定古今图书集成/明伦汇编/氏族典/第306卷 > 《廖用贤尚友录》 > 康日知
## 钦定古今图书集成/明伦汇编/氏族典/第306卷 > 《廖用贤尚友录》 > 康日知

按《唐书康日知传》：“日知，灵州人。祖植，左武卫大将军。
日知少事李惟岳，擢累赵州刺史。惟岳叛，日知与别
驾李濯及部将共盟，固州自归。惟岳怒，遣先锋兵马
使王武俊攻之，日知使客谢武俊，武俊悟，引兵还，斩惟岳以献。德宗美其谋，擢为深赵观察使。兴元元年，
以深赵益成德，徙日知奉诚军节度使，又徙晋绛，加”
累检校尚书左仆射，封会稽郡王。贞元初卒。